**ការសំភាសន៏របស់បងស្រី ព្រុំ សោភ័ណ្ឌ**

ក៖ អ្នកធ្វើការសំភាសន៏ឈ្មោះ រិទ្ធ ស៊ុនភានិច ខ៖អ្នកត្រូវគេសំភាសន៏ឈ្មោះ ព្រុំ សោភ័ណ្ឌ

ក៖ ចឹងថ្ងៃនេះ ខ្ញុំសូមអរគុណដល់បងសំរាប់ផ្ដល់ការសំភាសន៏មួយនេះ ហើយខ្ញុំដឹងថាការសំភាសន៏មួយ វាផ្ដល់នូវសារៈសំខាន់មែនទែន សំរាប់កូនៗនឹងចៅរបស់បងនៅជំនាន់ក្រោយ។ ដែលពួកគាត់អាចសិក្សាអំពីបងបន្ថែមទៀតចឹងណា ហើយអាចដឹងអំពីប្រវត្តិរបស់បង ថាបងរាល់ថ្ងៃចូលចិត្តវិញ ហើយថាបងធ្វើអ្វីគេខ្លះកាលពីនូវតូចៗ នឹងដឹងអំពីទុក្ខលំបាករបស់បង ភាពសប្បាយរីករាយរបស់បង និងអំពីក្រុមគ្រួសាររបស់បងផងដែរ។ ហើយអ្វីមួយដែលសំខាន់ គឺសាកលវិទ្យាល័យមួយនឹងបង្កើតឡើង ដើម្បីជួយប្រជាជនខ្មែរយើងទាំងអស់ អាចដឹងអំពីប្រវត្តិច្រើនបើសិនជាអាច។ ពួកគាត់អាចចែកចាយប្រវត្តិរបស់គាត់ ទៅកាន់កូនៗរបស់គាត់បាន ហើយការសំភាសន៏ត្រូវបានធ្វើឡើង ដោយសាកលវិទ្យាល័យមួយឈ្មោះថា BYU ដែលហៅកាត់ណា។ ចឹងការសំភាសន៏ធ្វើឡើងនូវថ្ងៃទី២៨ ខែ៣ ឆ្នាំ២០១៧ អ្នកសំភាសន៏ដោយខ្ញុំផ្ទាល់ រិទ្ធ ស៊ុនភានិច ចឹងខ្ញុំចង់អោយបងជួយជំរាបឈ្មោះពេញរបស់បងបានទេ?

ខ៖ ខ្ញុំមានឈ្មោះ ព្រុំ សុភ័ណ្ឌ។

ក៖ ចឹងបងភ័ណ្ឌមានឈ្មោះហៅក្រៅដែរទេ?

ខ៖ មានតែម៉ែខ្ញុំហៅថា ក្រៃ។

ក៖ ចឹងបងភ័ណ្ឌឆ្នាំនេះ មានអាយុប៉ុន្មានដែរហើយ?

ខ៖ ខ្ញុំមានអាយុ ៣៨ឆ្នាំ។

ក៖ តើបងមានចងចាំអំពីថ្ងៃខែឆ្នាំកំនើតរបស់បងដែរទេ?

ខ៖ នៅថ្ងៃទី២ ឆ្នាំ១៩៧៧ នៅខែ១២។

ក៖ តើបងមានចងចាំអំពីទីកន្លែងកំនើតរបស់បងដែរទេ?

ខ៖ ភូមិចុងកៅស៊ូ ស្រុកចងកៅស៊ូ ខេត្តសៀមរាប។

ក៖ ចឹងបានន័យថា ទីលំនៅបច្ចុប្បន្ននឹងទីកន្លែងកំនើតបរស់បងគឺតែមួយ។ ចឹងសំរាប់សមាជិតក្រុមគ្រួសាររបស់បង មានបងប្អូនប៉ុន្មាននាក់ដែរ?

ខ៖ ខ្ញុំមានតែម្នាក់ឯង ពីព្រោះអីអ្នកផ្សេងទៀតគេស្លាប់បាត់ហើយ ទៅនៅជាមួយប៉ាចុង។

ក៖ ចឹងគាត់មានកូនប៉ុន្មាននាក់ដែរ?

ខ៖ គាត់មានកូនសរុបប្រាំមួយនាក់។

ក៖ តើបងនៅចាំឈ្មោះរបស់ពួកគាត់ដែរទេ?

ខ៖ ខ្ញុំនៅចាំ កូនទី១ឈ្មោះ អាត, យ៉ា, ធីតា, វត្តី, ចិត។

ក៖ ចឹងបងជាកូនទីមួយណោះ?

ខ៖ ចាស! ខ្ញុំជាកូនទីមួយ សរុបទាំងអស់ប្រាំមួយនាក់ នៅមានមួយទៀត ម្ដាយរបស់ខ្ញុំមានគ្រួសារដល់ទៅបី។

ក៖ ចឹងសំរាប់បងផ្ទាល់ តើបងមាននៅចងចាំរឿងខ្លះៗ អំពីការរស់នៅជាពួកគាត់ដែរ? តើបងអាចជួយប្រាប់ខ្ញុំបានទេ?

ខ៖ កាលនៅពូក្មេង ខ្ញុំបងគេត្រូវមានការខុសត្រូវមើលប្អូនៗទាំងអស់ ហើយថាខោអាវស្លៀកពាក់អីខ្ញុំជាបោកទាំងអស់ ខ្ញុំបោកម្ដងៗឡើងចង់បាក់ចង្កេះ។ ហើយត្រូវមើលប្អូនអីចឹងណា ពីព្រោះយើងជាបងគេ ហើយការហូបចុកអីក៏យើងជួយឪពុកម្ដាយ ការហូបចុកអីមកលើយើងទាំងអស់។ ជូនកាលមានពេលខ្លះ យើងទៅជួយលក់ដូរពួកគាត់ចឹងទៅណា កាលពីខ្ញុំនៅក្មេង ឪពុកម្ដាយរបស់គាត់រកស៊ីឥវ៉ាន់ចាប់ហួយ ដល់ចឹងទៅខ្ញុំជួយលក់ជួយអី ហើយជួយមើលប្អូនចឹងទៅ។ ហើយខ្ញុំមិនសូវបានរៀនទេ គឺខ្ញុំរៀនបានតិចណាស់ ខ្ញុំរៀនបានត្រឹមថ្នាក់ទី៣។

ក៖ ចឹងសំរាប់បង នៅពេលពីក្មេងៗតើបងចូលចិត្តធ្វើអ្វីជាងគេដែរ?

ខ៖ កាលពីនៅក្មេងៗ ខ្ញុំមិនដឹងជាចូលចិត្តធ្វើអីទេ ដោយសារកាលពីក្មេងខ្ញុំអត់សូវមានពេលទេ យើងមានប្អូនច្រើនចឹងយើងមានបន្ទុកច្រើន។

ក៖ តើពួកគាត់បានរៀនដែរទេ?

ខ៖ ពួកគាត់បានរៀនទាំងអស់អត់តែខ្ញុំទេ។

ក៖ ចុះសំរាប់ឥលូវពួកគាត់រស់នៅឯណាដែរ ឬក៏បែកផ្ទះហើយ?

ខ៖ ពួកគាត់បែកផ្ទហើយទៅមានគ្រួសារ សព្វថ្ងៃនៅតែពីរនាក់ទេ ដែលរស់នៅជាមួយឪពុកម្ដាយ។

ក៖ តើម្ដាយរបស់បង គាត់មានឈ្មោះអ្វីដែរ?

ខ៖ ម្ដាយរបស់ខ្ញុំ គាត់មានឈ្មោះ មៀន ធឿន។

ក៖ តើគាត់មានអាយុប៉ុន្មានឆ្នាំដែរហើយ?

ខ៖ សព្វថ្ងៃគាត់មានអាយុ៥៧ឆ្នាំហើយ។

ក៖ តើគាត់រស់នៅក្នុងខេត្តសៀមរាបដែរ តើមែនទេ?

ខ៖ គាត់រស់នៅខេត្តសៀមរាបដែរតើ នៅខាងថ្នល់កៅស៊ូហ្នឹង។

ក៖ ចុះសំរាប់ឪពុករបស់បង?

ខ៖ ឪពុករបស់ខ្ញុំ គាត់រស់នៅទីនេះដែរហ្នឹង។

ក៖ តើគាត់មានអាយុប៉ុន្មានដែរហើយបង?

ខ៖ ខ្ញុំមិនសូវជាដឹងថា គាត់មានអាយុប៉ុន្មានដែរទេ មិនដឹងកើតឆ្នាំណាផង ខ្ញុំដឹងតែអាយុប្អូនម៉ែខ្ញុំប្រាំឆ្នាំ។

ក៖ បើគាត់អាយុប្អូនម្ដាយរបស់បងប្រាំឆ្នាំ បានន័យថាគាត់មានអាយុ៥៤ឆ្នាំហើយ។

ខ៖ រឿងនឹងគេអត់យកពីឪពុកយើងបង្កើតទេអី?

ក៖ យកបានតើបង។

ខ៖ ចុះប៉ាបង្កើតរបស់បង?

ក៖ គាត់ស្លាប់បាត់ហើយ។

ខ៖ តើគាត់មានឈ្មោះអ្វីដែរបង?

ក៖ គាត់មានឈ្មោះ យ៉ែម ព្រុំ ខ្ញុំស្គាល់តែឈ្មោះប៉ាទេ តែមិនដឹងជាគាត់ឈ្មោះតាមតា ឬក៏ម៉េចទេ។

ខ៖ ចុះសំរាប់ឥលូវ គាត់នៅរស់ ឬមួយក៏គាត់ស្លាប់ដែរ?

ក៖ គាត់បានស្លាប់ហើយ។

ខ៖ គាត់ស្លាប់តាំងពីពេលណាដែរ?

ក៖ គាត់ស្លាប់តាំងពីពេលដែរខ្ញុំទើបតែកើតមក បានបីខែមកម្ល៉េះ។

ខ៖ តាំងពីបងបានបីខែនៅក្នុងពោះ?

ក៖ ចាស! ពេលនោះនៅក្នុងជំនាន់ប៉ុលពតមែនដែរទេបង?

ខ៖ កាលនោះប៉ុលពតវាចូលស្រុក។

ក៖ ចឹង បងនៅចងចាំអំពីម្ដាយរបស់បងតើមែនទេ? ចឹងនៅពេលដែលបងនៅក្នុងពោះ តើម្ដាយរបស់បង គាត់រករបរអ្វីដើម្បីចិញ្ចឹមជីវិតដែរ?

ខ៖ គាត់តែងតែលក់ឥវ៉ាន់ លក់ទំនិញចិញ្ចឹមជីវិត។

ក៖ ចុះបងមាននៅចាំ អំពីសាច់រឿងខ្លះៗពីជីវិតរបស់គាត់ ធ្លាប់រស់នៅជាមួយបងបានដែរទេ? តាំងពីបងនៅក្មេងៗ?

ខ៖ គាត់បានរស់នៅជាមួយខ្ញុំ នៅក្នុងរយៈពេលខ្លីបំផុតតាំងពីខ្ញុំកើតមក តាំងពីខ្ញុំមានអាយុ១១ឆ្នាំ គាត់ចាប់ផ្ដើមមានគ្រួសារក្រោយមក គាត់មិនអោយខ្ញុំនៅជាមួយទេ។ កាលពីមុន គាត់ទុកអោយខ្ញុំនៅជាមួយអ៊ី ហើយអ៊ីហ្នឹងមែនជាអ៊ីបង្កើតទេ គឺជាអ៊ីចិញ្ចឹមទៀត ដែលត្រូវជាប្អូនធម័គាត់ចឹងទៅណា។ ទុកអោយខ្ញុំនៅជាមួយ ផុតមកកាលនោះឪពុកខ្ញុំ គាត់ទៅធ្វើជាទាហាន គាត់យកខ្ញុំពីមីងមករស់នៅ ក្នុងបន្ទាយទាហានជាមួយគាត់។ បន្ទាប់មកបានប៉ុន្មានខែ ឪពុកខ្ញុំរង្វល់ទៅបាញ់គ្នា គាត់ក៏យកខ្ញុំទៅផ្ញើរនៅហ្នឹងម្ដាយរបស់គាត់ អោយនៅជាមួយជីដូនខ្ញុំ អោយមើលអីចឹងទៅ។ ហើយជីដូនមួយខ្ញុំ គាត់ក៏អត់មានការងារធ្វើដែរ ចេះតែត្បាញ់កន្ទែលលក់ កាលនៅជំនាន់នោះ គាត់ត្បាញ់កន្ទែលលក់នៅហើយច្រូតស្រូវ។ កាលនោះ ខ្ញុំដូចជាអាយុ១២, ១៣ឆ្នាំហើយ បន្ទាប់មកគាត់ក៏យកខ្ញុំទៅរស់នៅថៃ ទៅរស់នៅថៃប្រហែលជាបាន១៤, ១៥ឆ្នាំ ទើបបានមកនៅខ្មែរវិញ ដល់ចឹងទៅខ្ញុំមិនសូវបានរៀនទេ។

ក៖ ចឹងសំរាប់ជីដូនជីតារបស់បង តើបងមាននៅចាំពីឈ្មោះរបស់ពួកគាត់ដែរទេ?

ខ៖ ខ្ញុំអត់ចាំត្រកូលទេ ខ្ញុំចាំតែឈ្មោះរបស់ពួកគាត់ ខាងម្ដាយរបស់ខ្ញុំឈ្មោះ យាយទូច ហើយតានោះឈ្មោះ តាមឿន។ ដល់ខាងឪពុករបស់ខ្ញុំវិញ តាឈ្មោះតាឡែន។

ក៖ ចឹងពួកគាត់បានស្លាប់អស់ហើយ មែនទេបង?

ខ៖ ចាស! ស្លាប់អស់ហើយ។

ក៖ ពួកគាត់ស្លាប់តាំងពីជំនាន់ប៉ុលពត​មកម្ល៉េះ?

ខ៖ តាំងពីជំនាន់ប៉ុលពតមក។

ក៖ ចឹងសំរាប់ក្រុមគ្រួសាររបស់បងទាំងអស់គ្នា ពួកគាត់រស់នៅក្នុងខេត្តអស់រយៈពេល ប៉ុន្មានឆ្នាំហើយ?

ខ៖ នៅតែម្ដាយរបស់ខ្ញុំ ឯយាយតាខាងឪពុកខ្ញុំ ពួកគាត់រស់នៅខាងវត្តព្រះធាតុ។ មកដល់ខាងម្ដាយរបស់ខ្ញុំ ពួកគាត់រស់នៅឯខាងគោល ដែលគេហៅថាគោលដំដែកយើងហ្នឹង។​

ក៖ ប៉ុន្តែបងរស់នៅក្នុងខេត្តសៀមរាប អស់រយៈបេល៣៨ឆ្នាំហើយ?

ខ៖ ចាស!

ក៖ បងអត់ដែលប្ដូរទៅណាទេណោះ?

ខ៖ ចាស! អត់ដែរទេ។

ក៖ ចឹងសំរាប់ក្រុមគ្រួសារសាច់ញាតិបងដទៃទៀត ដែលរស់នៅក្នុងប្រទេសកម្ពុជាណា តើពួកគាត់មានទៅរស់នៅប្រទេសក្រៅដែរទេ?

ខ៖ អត់មានទេ។

ក៖ ចុះសំរាប់ស្វាមីរបស់បង តើគាត់មានឈ្មោះអ្វីដែរ?

ខ៖ ខ្ញុំមានគ្រួសារក្រោយ គាត់មានឈ្មោះ គួរ សាវ៉េត។

ក៖ មកដល់សព្វថ្ងៃ តើគាត់មានអាយុប៉ុន្មានដែរហើយបង?

ខ៖ គាត់មានអាយុច្រើនដែរលហើយ អាយុ៥៥ឆ្នាំហើយ។

ក៖ ចឹងបងមានបានរៀបអាពាហ៍ពិពាហ៍ជាមួយគ្នា ដែរឬអត់?

ខ៖ អត់ដែរបានរៀបអាពាហ៍ពិពាហ៍ជាមួយគ្នាទេ។

ក៖ ចឹងគ្រាន់តែចាប់ដៃ សាងអនាគតជាមួយគ្នាទេ។ ចឹងសំរាប់ពួកបងទាំងពីរនាក់ ចាប់ជាដៃគូរហ្នឹងគ្នា មិនមែនជារៀបចំមកពីឪពុកម្ដាយទេ?

ខ៖ មិនមែនមកពីឪពុកម្ដាយជាអ្នករៀបចំអោយទេ។

ក៖ ចឹងគឺមកពីសេចក្ដីស្រលាញ់របស់បងទាំងពីរនាក់។ ចឹងខ្ញុំចង់សួរបងខ្លះៗ ពីមុនដំបូងដែរបងបានជួបស្វាមីរបស់បង? តើបងបានជួបគាត់នៅកន្លែងណាដែរ?

ខ៖ កាលពិមុនដំបូងដែលខ្ញុំបានជួបគាត់ ខ្ញុំគិតថាយើងធ្លាប់មានគ្រួសារពីមុនមកហើយ ដល់ពេលដែលយើងគ្រួសារកូនទី២ទៅ ដូចដាការចិញ្ចឹមកូនដំបូងវាវេទនាណាស់។ នឹកឃើញចឹងទៅ គាត់ក៏អានិតក៏ចេះតែមកជួយខ្ញុំចឹងទៅ ហើយបន្ទាប់មកគាត់ក៏ដាក់ចិត្ត ដាក់កាយរកស៊ីចិញ្ចឹមយើងចឹងទៅណា។ ដល់ពេលចឹងទៅ រៀងធូរទ្រុងដល់ពេលនៅជាមួយគាត់ទៅ គាត់ចេះជួយយើងណា។

ក៖ តើគាត់ជាមនុស្សចិត្តល្អដែរឬទេបង?

ខ៖ គាត់ក៏ជាមនុស្សចិត្តល្អម្នាក់ដែរតើ។

ក៖ ចឹងសំរាប់បងភ័ណ្ឌផ្ទាល់ទាក់ទងទៅហ្នឹងភាសាណា តើបងមានចេះភាសាអ្វីផ្សេង ក្រៅពីភាសាខ្មែរដែរទេ?

ខ៖ ខ្ញុំអត់ចេះភាសាផ្សេងទេ។

ក៖ ចឹងបងភ័ណ្ឌ កាលពីតូចបងធ្លាប់បានរៀនដែរអត់?

ខ៖ ខ្ញុំបានរៀនដែរ ប៉ុន្តែរៀនភាសាខ្មែរបានត្រឹមថ្នាក់ទី៣ ចូលដល់ថ្នាក់ទី៤ ម៉ែគាត់អោយឈប់ទៅរៀន។ ពីព្រោះអីត្រូវនៅមើលប្អូន ពីព្រោះប្អូនច្រើន ហើយសំរាប់ភាសាវិញបានរៀនដែរ ប៉ុន្តែរៀនអត់សូវចូល ខ្ញុំរៀនអត់ចេះសោះ។

ក៖ រៀនម៉េចក៏អត់ចេះដែរ?

ខ៖ ពីព្រោះអីយើងខ្សោយខ្មែរ បើសិនជាភាសាខ្មែរយើងចេះខ្លាំងទៅ ភាសាអ្វីផ្សេងទៀតយើងអាចចាប់បាន។ ដល់ពេលខ្មែរយើងអត់សូវចេះ យើងភ្លេចស្រះ យើងអត់ទាន់ស្គាល់ស្រះអស់ផង។

ក៖ ចុះបងមានបានចាំអំពី ឈ្មោះសាលាបឋមដែលបងធ្លាប់រៀនដែរអត់?

ខ៖ កាលពីខ្ញុំរៀន ខ្ញុំទៅរៀននៅឯដំដែកណោះ ហើយបន្ទាប់មកទើបបានខ្ញុំរៀននៅថៃ។

ក៖ ចុះសំរាប់បងផ្ទាល់ តើបងមានធ្លាប់ធ្វើស្រែ ធ្វើចំការដែរទេ?

ខ៖ ខ្ញុំធ្លាប់ ស្រែក៏ធ្លាប់ធ្វើ ចំការក៏ខ្ញុំធ្លាប់ធ្វើ។

ក៖ តើការធ្វើស្រែ ធ្វើចំការរបស់បង វាមានលក្ខណៈយ៉ាងម៉េចដែរបង?

ខ៖ ខ្ញុំអត់ធ្លាប់ធ្វើតែឯងទេ ខ្ញុំធ្លាប់តែធ្វើជាមួយឪពុកម្ដាយចឹងណា ដល់ពេលដែលខ្ញុំមានគ្រួសារទៅ ខ្ញុំអត់ដែលបានធ្វើទៀតទេ។

ក៖ តើការធ្វើស្រែ វាមានលក្ខណៈពិបាកដែរឬទេបង?

ខ៖ ពិបាក វាមិនដូចជាសម័យឥលូវគេជឿនលឿន កាលពីសម័យខ្ញុំនោះ ពេលដែលយើងដកសណ្អាប់ហើយ យើងត្រូវតែស្ទង់អោនងើបៗ។

ក៖ ចឹងខ្ញុំចង់សួរបងភ័ណ្ឌខ្លះៗ ទាក់ទងទៅហ្នឹងបង តាំងពីតូចរហូតមកដល់សព្វថ្ងៃ តើបងធ្លាប់បានធ្វើការអ្វីខ្លះដែរបង? តើការងារដំបូងរបស់បង គឺជាអ្វីដែរ?

ខ៖ ការងារដំបូងរបស់ខ្ញុំតែម្ដង គឺជាការងារសំណង់។

ក៖ ខ្ញុំស្មានតែការងារអី គឺការងារសំណង់សោះ។ តើបងធ្វើនៅនោះ បានរយៈពេលប៉ុន្មានដែរបង?

ខ៖ ខ្ញុំធ្វើបានរយៈពេលប្រហែលជាមួយឆ្នាំ ហ្នឹងកាលពីខ្ញុំនៅជាមេម៉ាយកូនពីរនាក់។ ដល់ពេលមើលទៅការងារសំណង់ហ្នឹង ខ្ញុំទ្រាំអត់រួចខ្ញុំក៏ទៅធ្វើការងារផ្សេង។

ក៖ ជាការងារទីពីររបស់បងមែនទេ?

ខ៖ ការងារទីពីររបស់ខ្ញុំ​ គឺជានារីអូតេស ពួក service ចេះតែខំរកទៅណា មកដល់ស្គាល់គ្រួសាររបស់ខ្ញុំក្រោយ ពួកគេចេះតែអានិតអាសូរទៅណា។ ក៏បានអោយខ្ញុំឈប់ធ្វើការហ្នឹងទៅ ហើយបន្ទាប់មកក៏បានចូលមកអង្គការ គេអោយខ្ញុំធ្វើកាបូបរហូតមក ដល់ចឹងខ្ញុំក៏ចេះតែធ្វើទៅ។

ក៖ ធ្វើជាអ្នកដេរ?

ខ៖ ខ្ញុំធ្វើជាដេរកាបូប លក់អោយគេនៅផ្សារហ្នឹងតែម្ដង។

ក៖ រួចចុះសព្វថ្ងៃ បងនៅធ្វើទៀតទេ?

ខ៖ ខ្ញុំឈប់ធ្វើហើយ ប៉ុន្តែគេអោយឈប់ខាងកាបូប ហើយគេអោយខ្ញុំទោរៀនដេរខោអាវ ប៉ុន្តែខ្ញុំរៀនអត់ចូលដោយសារកូន នៅពេលរៀនពួកវាចេះតែយំ ហើយណាមួយសុខភាពយើងខ្សោយផង ដេរតែដៃទទេក៏ចេះតែហត់ទៅ។

ក៖ ចឹងសំរាប់បងភ័ណ្ឌផ្ទាល់ សំរាប់ជីវិតរបស់បងពីមុន តើមានភាពទុក្ខលំបាកអ្វីខ្លះ ខ្ញុំចង់អោយបងជួយរៀបរាប់ប្រាប់បន្តិចបានទេ?

ខ៖ រឿទុក្ខលំបាករបស់ខ្ញុំមានច្រើនណាស់ បើនិយាយទៅនោះវាមានច្រើនណាស់ វារាប់អត់ភ្លេចទេ។

ក៖ ឥលូវបងគិតរឿងណាដែលបងបានឈឺចាប៉ ហើយអត់ចេះបំភ្លេចវាសោះ ចឹងខ្ញុំចង់អោយបងជួយចែកចាយ ដើម្បីនូវពេលដែលកូនរបស់បងបានស្ដាប់ទៅ ពួកគេអាចដោះស្រាយដូចជាបងដែរចឹង?

ខ៖ បើនិយាយទៅ ខ្ញុំមានទុក្ខលំបាកតាំងតែពីក្មេងមក រហូយមកដល់ឥលូវក៏មិនទាន់ផុតទុក្ខលំបាកដែល។ ខ្ញុំអត់មានឪពុកតាំងតែពីក្មេងមក ហើយចំណែកម្ដាយរបស់យើង គាត់ក៏ចិត្តអត់បានដល់ចឹងទៅយើងក៏ខ្វះភាពកក់ក្ដៅណា។ ដូចថាធ្វើអីចឹងខ្ញុំមិនសូវជាត្រូវចិត្តម្ដាយទេ រហូតដល់ខ្ញុំច្រណែនប្អូនចុងក្រោយ រហូតដល់គាត់ទុកកេរ្តិ៍ទៅអោយកូនពៅរបស់គាត់ ទាំងដែលខ្ញុំអត់បានទទួលអ្វីបន្តិចសោះ។ ផ្ទះគាត់ហ្នឹងគាត់ទៅរស់នៅជាមួយគេ ហើយនៅពេលដែលគាត់ដកយកទឹក ខ្ញុំក៏អត់មានអីទៀតទេ ដល់ខ្ញុំទៅប្រាប់គាត់ទៅ គាត់អត់ស្ដាប់ខ្ញុំទេគាត់រវល់និយាយជាមួយគ្នាគាត់ទៅណា។ ដល់ពេលខ្ញុំទៅអង្គុយហូបបាយ គាត់ក៏យកកាំបិតមកកាប់ខ្ញុំទៅណា ហើយគាត់ក៏មកយកថ្នាំបិទអោយខ្ញុំវិញទៀត។ ហើយបើនិយាយពីទៅរៀនវិញ បើការងារផ្ទះអត់ទាន់ស្អាត គាត់អត់អោយយើងទៅរៀនទេ ដល់ចឹងខ្ញុំខំក្រោកពីព្រឹកទោរែកទឹក ហើយអណ្ដូងហ្នឹងវាជ្រៅណាស់។ ហើយខ្ញុំចេះតែប្រឹងធ្វើទៅ ចេះតែខ្លាចម្ដាយវៃខ្ញុំទៀតណោះ ទៅរែកទឹកបានពីរបីដងហើយ ក៏ទៅបោសផ្ទះជូតផ្ទះអោយហើយទៀត។ នៅពេលដែលធ្វើការងារផ្ទះអស់ហើយ ទើបចាប់យកសៀវភៅទៅរៀន ហើយខ្ញុំមិនដែលមានខោអាវស្អាត ស្លៀកទៅរៀនហ្នឹងគេទេ ខ្ញុំស្រលាញ់អាវសរសំពត់ខៀវ ហើយចេះតែនិយាយថាបើបានមួយកំផ្លេស្លៀក មិនដឹងជាស្អាតប៉ុណ្ណាទេខ្ញុំនិយាយចឹងណា។ កាលនៅជំនាន់នោះ ខ្ញុំស្លៀកតែខោអាវជជុស ត្រឹមនេះតម្លៃតែ២០០រៀលទេ តែកាលនោះអត់មានលុយ២០០លុយយើងទេ គេចាយលុយក្រដាសក្រហមៗនោះ។ ខ្ញុំនិយាយប្រាប់រហូតមកដល់កូនរបស់ខ្ញុំសព្វថ្ងៃថា ខ្ញុំអត់ដែលខ្ចិលដូចកូនសព្វថ្ងៃទេ ក្រោបពីដេកមកងួតទឹក ហើយស្លៀកពាក់ខោអាវស្អាតទៅរៀន បានសៀវភៅល្អទៅរៀន។ ខ្ញុំអត់ដែលមានទេ ខ្ញុំមានតែសៀវភៅតែមួយក្បាលគត់ សរសេរតាំងពីគណិត និងភាសាខ្មែរហើយមានស្អីៗផ្សេងទៀត សរសេរមួយក្បាលហ្នឹងតែជាមួយគ្នាទាំងអស់។ ដែលមានអីពាក់ហ្នឹងគេទេ ហើយខ្ញុំអត់មានស្បែកជើងទៀតឡើងកំសត់ ខ្ញុំព្យាយាមប៉ុណ្ណឹងហើយនៅតែអត់បានទៅរៀនទៀត។ ហើយថាមិនដែលបានម្ដាយជូនកូនទៅចុះឈ្មោះរៀន គឺអត់ដែលមានទេមានតែកាន់សៀវភៅ កាន់ក្ដារទៅសុំគ្រូចុះឈ្មោះចូលរៀនខ្លួនឯង។ ដល់ពេលចូលរៀនដល់ថ្នាក់ទី៤ ម្ដាយខ្ញុំអោយមើលប្អូន គាត់ថាអោយខ្ញុំនៅមើលប្អូនសិនទៅ គាត់ត្រូវទៅទារលុយគេថ្លៃឥវ៉ាន់ណា បើមិនថាប្រពន្ធទៅអោយប្ដីនៅផ្ទះទៅអត់ទេ ទៅទាំងពីរនាក់ប្ដីប្រពន្ធតែម្ដង។ ដល់ចឹងទៅខ្ញុំថា ខ្ញុំត្រូវទៅមើលឈ្មោះចូលថ្នាក់រៀន ដល់ពេលចឹងទៅគាត់ទៅ យើងមិនបានទៅរៀន ហើយដល់ចឹងទៅខ្ញុំមិនបានទៅរៀនតែម្ដង មិនដឹងជាត្រូវចូលរៀនថ្នាក់ណាអីថ្នាក់ណា។ ចឹងខ្ញុំឈប់ទៅរៀនតាំងពីពេលនោះមក អត់បានទោរៀនទៅសូត្រទេ ចឹងបានថារស់នៅជាគាត់ គាត់ធ្វើការដុតឡដ្ឋដុតអីចឹងទៅ។ ខ្ញុំជាបងគេត្រូវតែជួយគាត់ទាំងអស់ រហូតមកដល់ខ្ញុំធ្លាក់ខ្លួនឈឺ ជាជំងឺស្រ្តីយើងគឺស្បួនយើងហ្នឹង នៅពេលដែលយើងព្យាយាមលើកឥវ៉ាន់ធ្ងន់ៗ វាធ្វើអោយយើងឈឺស្បួនហ្នឹង។ ខ្ញុំធ្វើការងារធ្ងន់ដូចជាមនុស្សប្រុស ពីរនាក់ឪពុកចុងរបស់ខ្ញុំហ្នឹង ហើយដល់ពេលម្ដាយខ្ញុំគាត់ពោះធំទៅ មិនសូវជាអោយគាត់ជួយការងារទេ។ ខ្ញុំចេះតែខំប្រឹងជួយគាត់ទៅ ហើយខ្ញុំមិនដែលបានអីល្អទេ គាត់ថាកូនឯងខំទៅ ចាំម្ដាយទិញក្រវិលអោយប្រាំហ៊ុន អរនោះអរខំមែនគាត់ទិញអោយ ពាក់បានបីថ្ងៃមិត្តភក្ដិគាត់ខ្ចី ក៏អោយគេបាត់ទៅខ្ញុំក៏អត់ទៀតទៅ។ និយាយទៅបើអោយខ្ញុំនិយាយនោះ វាមិនចេះអស់ទេ ការរស់នៅជាមួយឪពុកម្ដាយខ្ញុំនោះ ចំពោះការរស់នៅជាឪពុកចុងគេថា មានសេចក្ដីសុខប៉ុន្តែខ្ញុំថាអត់មានសោះ។ ម្ដាយខ្ញុំរបៀបថាស្រលាញ់កូនលង្អៀនណា គាត់និយាយថាកូនគេមានឪចិញ្ចឹម កូនខ្ញុំអត់មានឪចិញ្ចឹម គាត់មិនដែលមានលុយទិញរបស់អោយកូនទេ ឪពុកគេមានលុយទិញអោយកូនលេង។ ទោះខ្ញុំចង់បានអិបើមិនមានឪជាអ្នករកស៊ីចិញ្ចឹមផង ក៏ទ្រាំយកប៉ុណ្ណឹងទៅហើយខ្ញុំក៏ឆ្អែតទៅ ដល់ខ្ញុំទ្រាំអត់បានក៏ឈប់រស់នៅជាពួកគាត់ តាំងពីខ្ញុំមានអាយុ១៥ឆ្នាំមក។ ចេញពួកគាត់មក ខ្ញុំទៅរកស៊ីធ្វើការអោយគេ នៅពីក្រមុំស៊ីឈ្នួលអោយគេ រស់នៅជាមួយគេប្រាក់ខែតែពីរម៉ឺនរៀលគត់។ មួយខែខ្ញុំធ្វើការរហូត ទៅជួយលក់គេនៅឯផ្សារលើ ធ្វើជាមួយគេបានតែមួយខែ ពីរខែទេខំនោះខំ ទម្រាំតែខ្ញុំមានគ្រួសារ។

ក៖ បងមានគ្រួសារនៅអាយុប៉ុន្មានដែរ?

ខ៖ ខ្ញុំមានគ្រួសារនៅអាយុប្រហែលជា ២៧ឆ្នាំហើយ។ រហូតមកដល់សព្វថ្ងៃ ទោះជាយ៉ាងណាគ្រួសារខ្ញុំលំបាកចិត្ត លំបាកត្រង់ថាខ្ញុំអត់មានដី អត់មានផ្ទះនៅគ្មានទីលំនៅពិតប្រាកដ ហើយគ្មានការងារអីធ្វើ។ ចិញ្ចឹមកូនចៅ គឺវាពិបាកតែប៉ុណ្ណឹងទេ បើនិយាយថាពិបាកចិត្តពីរឿងអីផ្សេង គឺគ្មានទេបើកាលនៅពីក្មេង នៅជាមួយឪពុម្ដាយវិញ ពិបាកចិត្តមែនដេកយំរាល់តែយប់ ហ្នឹងខ្ញុំពិបាកចិត្តមែន ដេកយំៗដេកលក់អត់ដឹងខ្លួនទេ។ តែមកពេលសព្វថ្ងៃ ហ៊ានតែពិបាកចិត្តតិច ដឹងតែដេកអត់លក់បាត់ហើយ កាលនៅពីក្មេងខ្ញុំចង់ដែលតើ អត់ដេកចឹងចង់ងើបកណ្ដាលយប់ទៅណា តែអត់ទេអោយតែយំប៉ុណ្ណាដឹងតែដេកលក់ប៉ុណ្ណោះឯង។ អត់ដែលដឹងអីទេ និយាយដែលថាកាលនៅពីក្មេង ពិបាកចិត្តចេះតែដេកលក់ មកដល់សព្វថ្ងៃពិបាកចិត្តម៉េចក៏ដេកអត់លក់ ខ្ញុំចេះតែឆ្ងល់ការពិតនៅពីក្មេងផ្សេង មកដល់ពេលចាស់គឺផ្សេងទៀតចឹងណា។

ក៖ ហើយយើងត្រូវគិតអំពីរឿងបញ្ហាច្រើន ជាបែបមនុស្សចាស់ ហើយខ្ញុំធ្លាប់ឮពាក្យមួយគេនិយាយថា ក្មេងអត់ចេះគិតអីទេ គឺគិតតែពីសប្បាយទោះអត់លុយចាយ ក៏អត់ចេះពិបាកចិត្តដែល។ ប៉ុន្តែនៅពេលដែលយើងមានក្រុមគ្រួសារ យើងត្រូវគិតពីកូនៗរបស់យើង​ត្រូវគិតពីប្ដីរបស់យើង ត្រូវគិតពីជីវភាពសព្វថ្ងៃ គិតពីការរៀនសូត្រចឹងណា។ ខ្ញុំសុមអរគុណដល់បងភ័ណ្ឌ ដែលបានផ្ដល់ការសំភាសន៍នេះខ្លះ អំពីជីវិតរបស់កាលនៅពីក្មេងចឹងណា ហើយបងទាក់ទងរឿងហ្នឹង តើជីវិតរបស់បងសព្វថ្ងៃ មានភាពខុសគ្នាយ៉ាងម៉េចដែរ?

ខ៖ ខុសត្រង់ថា អត់មានអ្នកគាប់សង្កត់ផ្លូវចិត្តដូចមុន កាលពីមុនមានឪពុកម្ដាយ មកដល់ឥឡូវយើងមានតែគ្រួសារ ប៉ុន្តែអត់មានគាប់សង្កត់ផ្លូវចិត្តយើងទេ។ ទោះបី ពួកគាត់អត់មានលុយចាយក៏ដោយ ក៏មិនដែលថាមកគាប់សង្កត់ចិត្តយើងដែល និយាយទៅថាយើងធ្វើអ្វីក៏ខុសៗដែល កាលរស់នៅជាមួយឪពុកម្ដាយ។ មកមើលប្អូនក៏ខុស ដាំបាយធ្វើម្ហូបក៏ខុស និយាយធ្វើអីក៏ខុសទាំងអស់ តែដល់ពេលដែលមានគ្រួសារ ពួកគាត់អត់ដែលបិទសិទ្ធិយើង យើងធ្វើអីក៏ដោយគឺមានសេរីភាព។ ប៉ុន្តែខុសតែថា គាត់មិនបានរកលុយអោយយើងគ្របគ្រាន់ គឺផ្ដល់ភាពកក់ក្ដៅអោយយើងគ្រប់គ្រាន់ចឹងឯង។

ក៖ ចឹងបងភ័ណ្ឌ ខ្ញុំចង់បង្វែរអារម្មណ៍មកសួរសំនួរដែលសប្បាយៗវិញ បងភ័ណ្ឌកាលនៅពីក្មេង ឪពុកចូលចិត្តម្ហូបអ្វីដែរ?

ខ៖ កាលនៅពីក្មេង ម្ហូបដែលខ្ញុំចូលចិត្តជាងគេ គឺថាសម្មដែលសាមញ្ញៗ ធម្មតាៗអត់មានអីភ្លេតភ្នែកអីទេ។ និយាយរបស់ណាដែលមិនសូវជាមានខ្លាញ់ របស់មើលទៅមិនត្រលន់ខ្ញុំចូលចិត្តហូប តែបើថាមានជាតិខ្លាញ់ មានខ្ទិះដូងអីខ្ញុំអត់ចូលចិត្តទេ។ ហើយស្លរដាក់ល្ពៅអី គឺថាសម្មប្រហើរដាក់ល្ពៅអី នៅពីក្មេងខ្ញុំអត់ចូលចិត្តទេ បើម្ដាយគាត់ស្លរដាក់ល្ពៅហ្នឹង យកមកគឺខ្ញុំអត់ហូបទេ។

ក៖ ចុះសំរាប់សព្វថ្ងៃ មានលក្ខណៈយ៉ាងម៉េចដែរ?

ខ៖ សំរាប់សព្វថ្ងៃអត់ទេ កាលពិមុនដូចថាម្ដាយខ្ញុំគាត់មានកូនច្រើន ដល់ចឹងទៅគាត់ស្លរតែល្ពៅ បបរល្ពៅ ជាមួយអង្ករមួយកំប៉ុងចឹងទៅ ដាក់ដាំមួយឆ្នាំងទៅ។ ដោយសារពីមុន គាត់ធ្វើរៀងរាល់ថ្ងៃចឹងណា តែមកដល់សព្វថ្ងៃវិញ អត់អីទេយើងអាចហូបបាន អ្វីដែរខ្ញុំចូលចិត្តជាងគេ គឺហូបក្រៀមៗវាឆ្ងាញ់ណាស់។

ក៖ ចឹងសំរាប់បទចំរៀងវិញ តើបងចូលចិត្តបទចំរៀងអ្វីដែរ?

ខ៖ ខ្ញុំចូលចិត្តបទសង់ទីម៉ង់។

ក៖ តើបងមានស្គាល់តារាចំរៀងហ្នឹងដែរទេ?

ខ៖ ខ្ញុំស្គាល់តើ ដូចជា​ ស៊ុន ស៊ីសាមុត និងចន ចាន់លក្ខិណា។

ក៖ ចឹងសំរាប់នៅក្នុងក្រុមគ្រួសារបស់បង តើបងប្អូនរបស់បង ឬក៏កូនៗរបស់បង មាននរណាដែលចេះលេងភ្លេងទេ?

ខ៖ ដូចជាអត់មានទេ។

ក៖ ចុះសំរាប់ជំនាញ់របស់បង ដែលបងចង់ឱ្យកូនរបស់បង បន្តវេនតើមានជាជំនាញ់វិញដែរ?

ខ៖ ខ្ញុំដូចជាអត់មានបំណងអីចង់ឱ្យកូនតទេ ពីព្រោះអីជំនាញ់របស់ខ្ញុំរាល់ថ្ងៃ ដូចវាថានឿយហត់ហើយវាលំបាក។ ខ្ញុំចង់ឱ្យកូនៗហ្នឹង រៀនឱ្យបានខ្ពស់ ហើយហ្នឹងមានការងារល្អធ្វើ ស្រួលជាងម្ដាយហើយអត់ចង់ឱ្យកូនៗ បន្តតំណែងរបស់ម្ដាយទេ។ ម្ដាយនេះអង្គុយដេរតិចៗ ទម្រាំតែបានលុយ ហើយលក់ដូរតិចតូចយកមកដោះស្រាយជីវភាព វាអត់គ្រប់ទេ។